LIETUVOS RESPUBLIKOS SEIMO KANCELIARIJOS

SEIMO POSĖDŽIŲ GARSO ĮRAŠYMO, STENOGRAFAVIMO IR GARSO ĮRAŠŲ INDEKSAVIMO POSISTEMIO ATNAUJINIMO, ĮDIEGIANT ŠNEKOS ATPAŽINIMO TECHNOLOGIJĄ, PASLAUGŲ PIRKIMO VIEŠŲJŲ PIRKIMŲ 1-OSIOS KOMISIJOS POSĖDŽIO PROTOKOLO IŠRAŠAS

2025 m. spalio 30 d. 


Š. m. spalio 29 d. CVP IS priemonėmis buvo gautas tiekėjo paklausimas „Dėl transkribavimo įrankių (sprendimų) pristatymo procedūros“. Komisija išnagrinėjo tiekėjo pateiktą klausimą ir suformulavo atsakymą.

Klausimas. Dėl transkribavimo įrankių (sprendimų) pristatymo procedūros. Transkribavimo ir kalbėtojų atskyrimo demonstracija yra aiški. Iš paduoto failo mes turėsime padaryti transkripciją ir pagal skirtingus kalbėtojus išskirti audio dalis.
Tačiau Kalbėtojų atpažinimui (biometrinė) dalis nėra iki galo aiški. Neaiškios vietos:
1. Visų pirma, kad ši sistema veiktų, reikia pilnos aibės balsų žmonių, kuriuos sistema turės atpažinti. Ar šie duomenys yra?
2. Šalia balsų turi būti ir vardas/pavardė. Ar tokie duomenys irgi bus?

Atsakymas. Kadangi šiuo metu perkančioji organizacija nenaudoja kalbėtojų atpažinimo įrankio, balso duomenų, reikalingų tokiems įrankiams (sprendimams) apmokyti, neturi ir nekaupia.
Kalbėtojų, kurie turėtų būti atpažįstami, aibė yra 2024–2028 m. Seimo kadencijos Seimo nariai. Kaip paaiškinta Konkurso sąlygų 9.20.2 papunktyje: „PASTABA. Kadangi atrinktuose garso įrašuose kalbės tik kai kurie 2024–2028 m. Seimo kadencijos Seimo nariai, tiekėjas šių kalbėtojų atpažinimui (balso duomenims) gali naudoti viešai (Seimo svetainėje www.lrs.lt arba www.youtube.com) prieinamus Seimo ar Seimo komitetų (komisijų), kitų renginių, kurių metu pasisako 2024–2028 m. Seimo kadencijos Seimo nariai, įrašus (rekomenduojama naudoti Seimo posėdžio, kurio metu Seimo nariai prisiekia, įrašą, nes jo metu pasisako (prisiekia) beveik visi Seimo nariai).“
2024 m. lapkričio 14 d. XIV Seimo pirmojo posėdžio (kurio metu vyko prisaikdinimo procedūra) įrašus galite rasti čia:
I dalis:
https://www.lrs.lt/sip/portal.show?p_r=15259&p_k=1&p_a=media_object_viewer&guid=60958514-F995-4BF1-B15B-75CBED34999D;
II dalis:
https://www.lrs.lt/sip/portal.show?p_r=15259&p_k=1&p_a=media_object_viewer&guid=E804834A-E6FE-49B1-BE57-A55D4D4151B0;
ARBA čia: https://www.youtube.com/watch?v=qIyFvmqXtto

Papildomai atkreipiame dėmesį, kad 2024 m. lapkričio 14 d. XIV Seimo pirmajame posėdyje prisiekė 137 Seimo nariai. Vardinį jų sąrašą abėcėlės (ir priesaikos davimo) tvarka galite rasti čia:
https://www.lrs.lt/sip/portal.show?p_r=35403&p_k=1&p_t=290049&p_a=1648&p_kade_id=10.
Kiti 4 Seimo nariai prisiekė 2024 m. lapkričio 19 d., pakeitę mandatų atsisakiusius politikus: Rimas Jonas Jankūnas, Vytautas Juozapaitis, Rūta Miliūtė ir Paulius Visockas. Šio posėdžio įrašą galite rasti čia (prisaikdinimo procedūra – Seimo posėdžio pradžioje):
https://www.lrs.lt/sip/portal.show?p_r=35826&p_k=1&p5=2&q=&p1=2024-11-19&p2=2024-11-19&p4=&p3=#lg=1&slide=0.
ARBA čia:
https://www.youtube.com/watch?v=0ILJ70V7Ijo.
Prireikus tiekėjas gali naudoti ir kitus viešai prieinamus įrašus ir šaltinius, kuriuose pasisako Seimo nariai.

